Hún er ein tegund rafsegulgeislunar og getur borist frá hlutnum þó að alls ekkert efni sé kringum hann . Venjulegir pottar og pönnur þurfa að geta tekið við varma og eru því yfirleitt ekki hönnuð til að koma í veg fyrir varmatap með leiðingu , en í hitakönnum er hins vegar oft einangrandi lag kringum varmahólfið til að draga úr varmaleiðingu . Þá má aftur hafa í huga regluna sem nefnd var hér á undan , að geislunarhæfni hlutar helst í hendur við gleypingarhæfni . Svartir og mattir hlutir drekka í sig mikið af geisluninni sem á þá fellur og senda því að sama skapi frá sér varmageislun þegar því er að skipta . Þetta er ástæðan til þess að kolaofnar og slíkir hlutir eru oft svartir eða mattir .